Genre: Legal

Predložitev pooblastila za davčno zastopanje v skladu s 77. členom ZDDV-1 Davčni zavezanec, ki nima sedeža v Sloveniji in je identificiran za namene DDV v Sloveniji (v nadaljevanju: prejemnik blaga), lahko kot prejemnik blaga izkaže obračunani DDV od uvoza blaga v obračunu DDV, če imenuje davčnega zastopnika, identificiranega za namene DDV v Sloveniji, ki je solidarno odgovoren za plačilo DDV od uvoza blaga. <p/> Davčni zastopnik predloži pooblastilo prejemnika blaga za zastopanje z izjavo davčnega zastopnika, da brezpogojno prevzema solidarno odgovornost za plačilo DDV od uvoza blaga za določeno obdobje. <p/> Davčni zastopnik mora davčnemu organu predložiti pooblastilo pred začetkom zastopanja oziroma preden bi prejemnik blaga želel izkazovati obračunani DDV od uvoza prek obračuna DDV. <p/> Pooblastilo za davčno zastopanje v skladu s 77. členom ZDDV-1 davčni zastopnik predloži davčnemu organu elektronsko preko storitev elektronskega poslovanja FURS eDavki kot lastni dokument.